Член 168
 Сътрудничество в областта на колективното управление на авторски права
 Страните признават необходимостта от създаване на договорености между съответните техни организации за колективно управление на авторски права с цел взаимно да гарантират улеснен достъп и доставяне на съдържание между териториите на страните, както и да гарантират прехвърлянето на авторски и лицензионни възнаграждения помежду си за използването на произведения на страните или на други закриляни от авторски права обекти. Страните признават необходимостта съответните техни организации за колективно управление на авторски права да постигнат висока степен на рационализация и прозрачност по отношение на изпълнението на своите задачи.
 Член 169
 Право на записване
 1. За целите на настоящия член „записване“ означава съвкупността от звуци и образи или тяхното представяне, откъдето те могат да бъдат възприемани, възпроизвеждани или съобщавани посредством устройство.
 2. Страните предоставят на изпълнителите изключителното право да разрешават или забраняват записването на техните изпълнения.
 3. Страните предоставят на излъчващите организации изключителното право да разрешават или забраняват записването на техните предавания, независимо от това дали тези предавания се излъчват по жичен или безжичен път, включително чрез кабел или спътник.
 4. Кабелните разпространители нямат правото, предвидено в параграф 2, когато те само препредават чрез кабел предаванията на излъчващите организации.
 Член 170
 Излъчване и публично съобщаване
 1. За целите на настоящия член:
 а)
 „излъчване“ е безжичното предаване за целите на общественото приемане на звук или на картина и звук, или на възпроизведени такива, такова предаване чрез спътник, както и предаването на кодиран сигнал, в случай че на обществеността е предоставено средство за декодиране от излъчващата организация или такова е предоставено с нейно съгласие;
 б)
 „публично съобщаване“ е предаването на обществеността чрез всякакви други средства, с изключение на излъчване, на звук от представление или на звук или възпроизведен звук, записан под формата на звукозапис. За целите на параграф 3, „публичното съобщаване“ включва звук или възпроизведен звук, записан под формата на звукозапис, който може да се слуша от обществеността.
 2. Страните предоставят на изпълнителите изключителното право да разрешават или забраняват излъчването по безжичен път и публичното съобщаване на техните изпълнения, освен ако самото изпълнение вече представлява излъчено изпълнение или е създадено чрез записване.
 3. Страните предоставят на изпълнителите и продуцентите на звукозаписи правото на еднократно справедливо възнаграждение, ако звукозаписът се публикува с търговска цел или ако възпроизвеждането на такъв звукозапис се използва за излъчване по безжичен път или за какъвто и да е вид публично съобщаване, и гарантират, че това възнаграждение се поделя между съответните изпълнители и продуценти на звукозаписи. Ако между изпълнителите и продуцентите на звукозаписи няма сключен договор, условията за поделяне на възнаграждението между тях могат да бъдат определени от страните.
 4. Страните предоставят на излъчващите организации изключителното право да разрешават или забраняват преизлъчването на техните предавания по безжичен път, както и публичното съобщаване на техните предавания, ако това съобщаване се извършва на места, достъпни за публиката срещу заплащане на входна такса.
 Член 171
 Право на разпространение
 1. Страните предоставят на авторите по отношение на оригнала на техните произведения или копия от тях изключителното право да разрешават или забраняват всяка форма на разпространение сред